Xesús de Nazaret, Bóveda, Lugo

Xesús de Nazaret é un lugar da parroquia de Bóveda no concello lugués de Lugo na comarca de Lugo.

Segundo o Instituto Galego de Estatística, en 2024 tiña 37 habitantes (21 homes e 16 mulleres).

Historia
O lugar naceu a finais de 1973 como un poboado de chabolas en terreos municipais para albergar as persoas xitanas que a finais da década de 1950 chegaran á cidade de Lugo e comezaran a asentarse en Fingoi. O lugar coñecíase en orixe como poboado do Carqueixo pola proximidade a esoutra aldea. O concello construíu vivendas e urbanizou o lugar, que pasou a nomearse como Nazaret en referencia á vila de Nazaret, onde segundo a tradición pasou a súa infancia Cristo. Na década de 1980 construíuse unha escola.

En decembro de 2003 vivían alí 225 persoas. As vivendas derrubáronse anos despois, e a poboación foi realoxada en diferentes lugares da cidade de Lugo, se ben o lugar seguiu a ser habitado.

 Lugares e parroquias 
 Lugares de Bóveda 

 Parroquias de Lugo 

Notas

Categoría:Lugares de Lugo